เรื่องร้องเรียน: โรงพยาบาลเอสวายเอชมาเช่าพื้นที่ในซอยเพื่อจอดรถ มีการเข้าออกของรถบรรทุกและรถเอ็กซเรย์บ่อยครั้ง สร้างความเดือดร้อนรำคาญมาก เพราะทำเสียงดังในช่วงเวลากลางคืน เช่น เที่ยงคืน และตอนเช้ามืด ในขณะที่กำลังนอนหลับพักผ่อน รวมทั้งยังสร้างมลพิษจากฝุ่นและควันที่มาจากท่อไอเสียรถบรรทุก บริเวณแถวนี้เป็นชุมชนย่านที่อยู่อาศัย ขอให้ช่วยดำเนินการย้ายรถบรรทุกและรถเอ็กซเรย์ออกไปจากพื้นที่ หยุดสร้างความเดือดร้อนให้ชาวบ้านชุมชนซอยเสือเอกด้วย
การดำเนินการของเจ้าหน้าที่: ฝ่ายสิ่งแวดล้อมและสุขาภิบาลโดยสำนักงานเขตบางเขนได้ตรวจสอบสถานที่ดังกล่าวเป็นพื้นที่จอดรถของโรงพยาบาลไม่พบรถบรรทุกจอดภายในสถานที่จอด ทั้งนี้ได้แนะนำโรงพยาบาลหามาตรการป้องกันเสียงและฝุ่นควันจากกิจกรรมดังกล่าว
ความเห็นของผู้แจ้ง: ขอบคุณมากค่ะที่ช่วยดำเนินการให้ทันที จะรอดูว่าทางโรงพยาบาลมีการแก้ไขปรับปรุงหรือไม่ ถ้าหากมีเหตุการณ์แบบนี้อีก จะขอแจ้งเรื่องเข้าไปอีกครั้งในภายหลังนะคะ
พื้นที่: แขวงอนุสาวรีย์ เขตบางเขน กรุงเทพมหานคร